Індрых

**Індрых**, **Індрык** — мужчынскае імя.

## Паходжаньне

Індрых (Hindrich, Hindrik, Hinrich, Hinric, Hinrik) — імя германскага паходжаньня, варыянт імя Генрых (Heinrich). Іменная аснова гайм- (гейм-) (імёны ліцьвінаў Гейман, Гаймунт; германскія імёны Heyman, Haimund) паходзіць ад германскага haima, haimi 'айчына, месца жыхарства', а аснова -рых- (-рык-) (імёны ліцьвінаў Дытрык, Мондрык, Эрык; германскія імёны Ditricus, Monderich, Erik) — ад гоцкага reiks 'магутны', германскага rikja 'магутны, каралеўскі'.

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Hyndrzyk (Indricus).

У Прусіі бытавала імя Індрык: *Hyndrix* (1357 год), *Hindricke* (1419 год). У 1650 годзе ў Каралявецкім унівэрсытэце навучаўся *Hindricus Petri Littovius, [[Нарчэпінг|Norcopensis]] [[Готы|Gothus]]*.

У граматах полацкіх баяраў і мяшчанаў (у тым ліку полацкага ваяводы Андрэя Саковіча) імя *Индрих* (*Индрик*) ужываецца як датычна мясцовых жыхароў (*Индрих Лодятич*, *пану Гендрыху Лодяте*, памылкова *Андрих Лодятич*; *Hi(n)rick, hovetma(n) to Pluskouw*; *Станислав Индрихович Лодятич*), так і да рыскіх немцаў: *Индрик* або *Индрих* датычна некалькіх рыжанаў Генрыхаў (*Heinrich, einen Rigischer*; *Heinrich Rigischen burger*), *Индрик Плинт* датычна Генрыха Флінта (*Heinrich Flindt*), *Петръ Индриковичь* датычна бургамістра Пэтэра Гінрыкса.

Варыянты імя ў гістарычных крыніцах: *Радивилу пять чоловековъ, на имя: Индрих а [[Вайніла|Воинило]], Пилип, [[Доўнар (імя)|Довнаръ]]*, *у [[Мерач|Меречи]] Борстяково селцо Бобру Инъдриховичу* (9 лістапада 1449 году); *Жикмонтъ Индрихович, староста Житомерскіи* (15 траўня 1468 году); *Alexandro Hindrichowicz* (10 чэрвнея 1471 году); *Инъдриху Лодятичу 8 копъ грошеи з мыта луцъкого* (2 чэрвеня 1489 году); *на пана Индриха Лодятича… панъ Индрихъ*, *панъ Инъдрихъ Александровичъ Лодятича* (9 лютага 1509 году); *мещанин ковенскии Юрьи Индрихович* (14 чэрвеня 1514 году); *а бортьевъ Индриха Юревича* (26 лістапада 1516 году); *а бортевъ Инъдрыха Юревича* (27 лістапада 1516 году); *а Инъдриха Юревича* (1517 год); *боярину Виленьского повета Станиславу Инъдриховичу… Янъ Инъдриховичъ… дворецъ, наимя Индриховъски водле Трабовъ* (3 ліпеня 1517 году); *Инъдрих Полянскии* (1528 год); *пана Станислава Инъдриховича Лодятича* (27 траўня 1534 году); *панов Глебовичов и з Лодятичов и Индриховичов, которыи там в [[Полацак|Полоцку]] именья свои мают* (19 верасьня 1534 году); *Индрих Гармоновъ… Индрих Ѳанальтєн* (1538 год); *Индрых Ганусович Винькель* (1542 год); *Миколай Индрыхович Лодятич*, *земянина Полоцъкого Александра Индрыховича* (1552 год); *na Hyndrykowcziznye y na [[Вайшыла|Wayszielyowcziznye]] obapul drogy s Klieczka do Szuchlyscz* (1552—1555 гады); *Ród Indrychów Worłowo* (1690 год); *Indryk Moskal* (1738 год); *Indryk [[Людан|Ludan]]… Indryk Grobeż… Indryk [[Бутар|Botor]]… Indryk Ludan z Ordyszka* (25 сакавіка 1766 году).

## Носьбіты
* Жыгімонт Індрыхавіч ( па 1470) — дзяржаўны дзяяч Вялікага Княства Літоўскага, староста жытомірскі
* Індрых — чалавек зь Мерацкай воласьці, нададзены Радзівілу вялікім князем Казімерам
* Аляксандар Індрыхавіч — літоўскі баярын, які ў 1471 годзе засьведчыў наданьне касьцёлу ў Ішкальдзі
* Індрых Аляксандравіч Ладзяціч (да 1489 — па 1509) — полацкі баярын, магчыма, чэскага паходжаньня; меў сына Станіслава ( па 1534), таксама ўпамінаюцца яго дзеці або ўнукі Мікалай і Аляксандар
* Юры Індрыхавіч ( па 1514) — ковенскі мешчанін
* Індрых Юравіч — бортнік зь Вяйсеі, які ўпамінаецца ў 1516—1517 гадох
* Індрых Палянскі — жалудоцкі баярын, які ўпамінаецца ў попісе войска Вялікага Княства Літоўскага 1528 году
* Індрых Гармонаў і Індрых Фанальтэн — рыскія немцы, які прыехалі па навуку ў Полацак
* Індрых Ганусавіч Вінькель — немец, інфлянцкі зямянін

На 1904 год існавала вёска Індрыкі ў Красьнянскім павеце Смаленскай губэрні.

## Глядзіце таксама
* Ганус (імя)
* Герман (імя)

## Крыніцы

Катэгорыя:Мужчынскія імёны